Charlie Kirk

**Charles James Kirk** (1993–2025) var en amerikansk høyreradikal politisk aktivist, forfatter og mediepersonlighet som var evangelikal protestantisk kristen. Han tilhørte MAGA-bevegelsen og var en støttespiller for USAs president Donald Trump. Han frontet en rekke høyreradikale og kristenkonservative standpunkt, herunder motstand mot abort, skeives rettigheter og den svarte borgerrettskampen. Han fremmet også den rasistiske konspirasjonsteorien den store utskiftningen, falske påstander om at presidentvalget i 2020 ble stjålet fra Trump samt desinformasjon om covid-19. Han ble drept av et skudd fra et hustak under et arrangement på Utah Valley University i Utah.

Bruk av sosiale media var sentralt i Kirks virke. På hans Telegram-kanal er det over  innlegg. Han var kjent for sin utfordrende stil og oppmuntret meningsmotstandere til å ta ordet for å argumentere mot ham selv, når han reiste rundt på universiteter og andre steder for å debattere. 

På Telegram kritiserte han særlig demokratene, samtidig som han stilte villig opp til debatt med meningsmotstanderne; han mente at demokratenes verdier var i strid med kristendommen. Han kritiserte store media som CNN og *[[The New York Times]]* for å være venstrevridde og drive med falske nyheter. Kirk kritiserte muslimer, svarte og LHBTQ. Han understreket religionsfriheten i USA, men mente at store områder med muslimer i landet var en trussel mot USA. 

## Bakgrunn
Charlie Kirk ble født 14. oktober 1993 i Arlington Heights i Illinois og vokste opp i Prospect Heights, nord for Chicago. Kirk gikk kort på Harper College, en lokal høyskole («community college») i Palatine, men sluttet uten å fullføre utdanningen. Han søkte å komme inn på krigsskolen West Point, men uten å lykkes.

I mai 2021 giftet han seg med Erika Frantzve, som ble kåret til Miss Arizona i 2012. Paret fikk en datter (født 2022) og en sønn (født 2024).

## Turning Point USA
I 2012, 18 år gammel, startet Kirk den ideelle organisasjonen Turning Point USA med formål å lære studenter om økonomisk ansvar, frie markeder og begrenset offentlig forvaltning. Fra 2012 til midten av 2023 samlet organisasjonen inn 389 millioner dollar.

## Media

Kirk deltok i mange politiske programmet på kabel-TV.

Fra oktober 2020 og frem til sin død var Kirk vert for et tretimers daglig talkshow, *The Charlie Kirk Show*, på radiokanalen The Answer. Ifølge Turning Point USA ble podkasten lastet ned mellom  og  ganger hver dag i 2024.

Kirk hadde da han døde over ni millioner følgere på Instagram, over sju millioner følgere på TikTok, over fem millioner følgere på X og nesten fire millioner følgere på YouTube.

## Politisk ståsted
Charlie Kirk gikk inn for en høyreradikal og kristennasjonalistisk politikk. Han var en uttalt tilhenger av Donald Trump og støttet aktivt Trumps politiske agenda. Kirk kritiserte utviklingen innen høyere utdannelse i USA, som han mente har gjort amerikanske universiteter til «totalitære øyer». Tidlig i sin karriere uttrykte Kirk støtte for en mer sekulær holdning, men over tid utviklet han sine holdninger og begynte å beskrive USA som en kristen nasjon. Kirks utvikling antas å være en tilpasning til Trump og hans MAGA-bevegelse.

Han forsvarte retten til å bære skytevåpen. I 2023 uttalte han at noen drap med skytevåpen hvert år var, beklageligvis, verdt det for å bevare det andre grunnlovstillegget for å beskytte amerikanernes gudegitte rettigheter.

Kirk anså at provosert abort er drap og bør være ulovlig, også ved voldtekt, men har pekt på sjeldne tilfeller der det kunne være medisinsk nødvendig dersom mors liv var truet. Han motsatte seg prevensjonsmidler for unge kvinner og mente at de gjør kvinner sinte og bitre, noe han mente passet med de politiske holdninger fremholdt av Det demokratiske partiet. Kirk motsatte seg samkjønnede ekteskap og har vist til bibelsitater som nevner dødsstraff for homoseksuelle handlinger. Samtidig ønsket han homofile velkommen til den konservative bevegelsen og kritiserte ideen om å ville stenge dem ute. Han ville forby kjønnsbekreftende behandling av transpersoner.

Etter den russiske invasjonen av Ukraina i februar 2022 beskrev Kirk krigen mellom Russland og Ukraina som en «grensetvist» og spredte falske påstander fra russiske statsmedier om at ukrainske styrker beskjøt en russisk separatistenklave i Ukraina.

I 2020 spredte Kirk falsk informasjon og såkalt alternative teorier om covid-19 og Verdens helseorganisasjon.

I januar 2021 støttet han økonomisk og oppmuntret til demonstrasjonen som endte med stormingen av kongressen. Han skrøt selv av å ha sendt 80 busser med opprørere. Kirk beskrev Georg Floyd som en *scumbag* (drittsekk) som ikke fortjente oppmerksomhet. Kirk mente at borgerrettsloven (1964) som en stor feiltakelse. I 2024 omtalte han Martin Luther King jr i negative ordelag som *awful* (forferdelig) og en dårlig person, etter at han tidligere hadde omtalt King som en helt. Kirk omtalte black lives matter som en marxistisk og voldelig bevegelse.

Kirk uttalte på *The Charlie Kirk Show* i juli 2023 at Joe Biden burde få dødsstraff for «forbrytelser mot Amerika».

Historiker Andreas Bjørnbekk kritiserte medier for å omtale Kirk og hans holdninger som «konservative», et begrep som på norsk brukes på en helt annen måte enn den amerikanske ytre høyre-siden. Bjørnbekk skrev at Kirk «var en fascistisk politisk aktivist». Historiker Bård Larsen mente at selv om Bjørnbekk hadde rett i at Kirk hadde trekk som lå nærmere fascisme enn klassisk konservatisme, er det misvisende å utdefinere ham helt fra konservativ tradisjon. Ifølge Larsen representerte Kirk snarere en illiberal og autoritær form for nasjonalkonservatisme, som historisk sett også er en del av konservatismen.

### Syn på akademia
 
Kirk var kritisk til universitetene der han mente at lærerne drev med ideologi og ikke undervisning. Kirk var opptatt av å besøke universitetene for å debattere og gi konservative studenter selvtillit. Kirk ble skutt og drept da han var i gang med en *America comeback tour*, der han reiste rundt på universiteter for å diskutere konservative ideer og utfordre det han oppfattet som venstrevridde ideer. 

### Forhold til Donald Trump
Kirk fungerte som uoffisiell rådgiver for Donald Trump fra 2016. Etter presidentvalget i 2024 var han medlem av Trumps team som drøftet utnevnelser til Trumps administrasjon. Kirk var opprinnelig ikke Trump-tilhenger før han i 2016 ble rekruttert til å koordinere valgkampen på sosiale media. Kirk besøkte ofte Det hvite hus og Trumps feriested Mar-a-Lago. Han uttalte at kvinner burde underordne seg ektemannen.

## Drap

Kirk ble skutt og drept mens han talte i et telt under et politisk arrangement på Utah Valley University i byen Orem i Utah den 10. september 2025. Klokken 12:23 ble Kirk skutt i venstre del av halsen og falt umiddelbart bakover.

Kirk ble myrdet ved et langskudd fra taket til *Losee Center* inne på universitetsområdet. Dette var 130 meter fra Kirk. Drapsvåpenet var en jaktrifle med kikkertsikte, av typen Mauser .30-06 bolt. Den ble funnet innpakket i et mørkt handkle i et skogholt i nærheten av åstedet. Den 15. september kunngjorde FBI at DNA på våpenet knyttet det til Robinson. En skrutrekker som ble funnet på åstedet, inneholdt også hans DNA. I tillegg fant FBI et håndavtrykk på taket og et fotavtrykk på bakken hvor han landet da han hoppet ned.

Gjerningsmannen var iført en svart t-skjorte med et amerikansk flagg på brystet. Han var ikke student ved universitetet. I 2021 ble han innrullert ved Utah State University i byen Logan i Cache County; der studerte han i bare ett semester. Alderen gjorde imidlertid at han kunne blande seg med andre studenter, uten å bli lagt merke til. Gjerningsmannen ankom universitetet kl 11:52. Like før kl 12 entret Kirk scenen. På samme tid filmet et vitne taket som gjerningsmannen lå på. I en video tatt rett etter skuddet så man en skikkelse som reiste seg. Fra en annen vinkel så man en person løpe over samme tak, mot baksiden av bygget. Etter drapet hoppet han ned fra taket og løp inn i et skogholt. Deretter kjørte han i omtrent tre og en halv time 390 km sørover til familiens hjem i byen St. George i Washington County.

Tyler James Robinson, en 22 år gammel mann fra Utah, ble torsdag 11. september kl 22 lokal tid pågrepet i byen St. George. Han ble satt i varetekt som mistenkt gjerningsmann og overført til Spanish Fork i Utah County. Den 14. september ble Robinson formelt siktet for drapet. På en pressekonferanse den 16. september la politiadvokaten i Utah County, Jeffrey S. Gray, ned påstand om dødsstraff.

Robinson ble angitt til United States Marshals Service av en biskop i De siste dagers hellige (mormonerne). Biskopen var en venn av familien. Biskopen var igjen blitt informert av faren til Tyler. Faren kjente igjen sønnen på bilder som var offentliggjort av FBI.

Drapet, og politisk vold generelt, ble raskt fordømt av både republikanere og demokrater. Kirks uttalelser om våpenlovene ble trukket fram av en rekke medier etter han selv ble drept ved hjelp av et skytevåpen.

Den 11. desember 2025 startet første rettsmøte i tingretten i Utah. Dommeren var Tony Graf. Neste rettsmøte fant sted 16. januar 2026. En forberedende høring er planlagt å begynne 18. mai, og vil vare i tre dager.

## Reaksjoner på drapet
President Trump beordret flagging på halv stang fra alle føderale bygg til og med søndag etter drapet. Han varslet også at Kirk ville bli tildelt presidentens frihetsmedalje posthumt.

Visepresident JD Vance stilte med visepresidentens fly for å frakte Kirks kiste fra Salt Lake City i Utah til Phoenix i Kirks hjemstat Arizona.

På *[[Jimmy Kimmel Live!]]* vitset Kimmel om republikanernes og spesielt Trumps reaksjoner på drapet. Han ble tatt av luften etter press fra styreleder Brendan Carr i Federal Communications Commission, rettet mot Kimmels kringkaster, ABC. Ted Cruz var en av republikanerne som var kritisk til denne måten å stoppe satirikeren på og sammenlignet metodene til Carr med Scorseses mafiafigurer i *[[Mafiabrødre|Goodfellas]]*. Trump var uenig med Cruz og sa han tenkte at Carr var en patriot.

Svarte kirkeledere protesterte mot å omtale Kirk som en martyr på linje med Martin Luther King jr, blant annet på bakgrunn av Kirks uttalelser om borgerettsbevegelsen på 1960-tallet og King.

 mennesker var samlet til minnemarkering over Kirk i Glendale i Arizona den 21. september 2025. Kirks enke Erika Kirk sa at hun tilga drapsmannen, for det var hva Kristus gjorde. President Trump sa at han var uenig med Charlie Kirk i én ting: –&nbsp;Han hatet ikke sine motstandere, men det gjør jeg, sa Trump.

## Bibliografi
* Kirk skrev i 2016, sammen med Brent Hamachek, boken *Time for a Turning Point: Setting a Course Toward Free Markets and Limited Government for Future Generations*.
* I 2018 skrev han *Campus Battlefield: How Conservatives Can WIN the Battle on Campus and Why It Matters*, med forord av Donald Trump jr. I en anmeldelse for *[[The Weekly Standard]]* beskrev Adam Rubenstein boken som et «rot», «ikke noe mer enn en markedsføringspresentasjon for », og sa at den «tynne» boken var «fylt med opptrykk av tweetene hans og sitater fra andre».
* 2020: *The MAGA Doctrine: The Only Ideas That Will Win the Future*
* 2022: *The College Scam: How America's Universities Are Bankrupting and Brainwashing Away the Future of America's Youth*
* 2024: *Right Wing Revolution: How to Beat the Woke and Save the West*

## Referanser


## Eksterne lenker
* 
* 
* 
*  Charlie Kirk – FactCheck.org